Komission päätös,

tehty 14 päivänä helmikuuta 2001,

eräiden tehoaineiden mahdollisesta sisällyttämisestä neuvoston direktiivin 91/414/ETY liitteeseen I tehtävästä päätöksestä

(tiedoksiannettu numerolla K(2001) 374)

(ETA:n kannalta merkityksellinen teksti)

(2001/134/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1), sellaisena kuin se on viimeksi muutettuna komission direktiivillä 2000/80/EY(2) (jäljempänä "direktiivi"),

ottaa huomioon kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92(3), sellaisena kuin se on viimeksi muutettuna asetuksella (EY) N:o 2266/2000(4), ja erityisesti sen 7 artiklan 3A kohdan d alakohdan ja 7 artiklan 4 kohdan,

sekä katsoo seuraavaa:

(1) Kasvinsuojeluaineiden tehoaineiden luettelon vahvistamisesta ja esittelijöinä toimivien jäsenvaltioiden nimeämisestä asetuksen (ETY) N:o 3600/92 soveltamiseksi 27 päivänä huhtikuuta 1994 annetussa komission asetuksessa (EY) N:o 933/94(5), sellaisena kuin se on viimeksi muutettuna asetuksella (EY) N:o 2230/95(6), yksilöidään esittelevä jäsenvaltio ja ilmoittaja kunkin tehoaineen osalta.

(2) Asetuksen (ETY) N:o 3600/92 7 artiklassa säädetään, että jokaisen tehoaineen osalta, jonka esitteleväksi jäsenvaltioksi on nimetty, sen on tutkittava asiakirjat ja toimitettava komissiolle kertomus ilmoittajien asetuksen 6 artiklan 1 kohdan mukaisesti toimittamien tietojen arvioinnista.

(3) Esittelevän jäsenvaltion toimittamat kertomukset saatuaan komissio toimitti ne tiedoksi edellä mainitun artiklan mukaisesti jäsenvaltioille ja aloitti neuvottelut jäsenvaltioiden asiantuntijoiden sekä pääilmoittajien kanssa asetuksen (ETY) N:o 3600/92 7 artiklan 3 kohdan mukaisesti.

(4) Monien tehoaineiden arvioinneista käy ilmi, että toimitetut tiedot eivät riitä osoittamaan kyseistä tehoainetta sisältävien kasvinsuojeluaineiden yleisesti täyttävän ehdotetuissa käyttöyhteyksissä direktiivin 91/414/ETY 5 artiklan 1 kohdan a ja b alakohdan vaatimuksia. Tämän vuoksi ei ole vielä mahdollista päättää, sisällytetäänkö tällaiset tehoaineet direktiivin liitteeseen I vai ei.

(5) Direktiivin 8 artiklan 3 kohdassa säädetään, että jäsenvaltioiden olisi sovellettava 4 artiklan 1 kohdan b alakohdan i-v alakohdan ja c-f alakohdan vaatimuksia toimitettavia tietoja koskevien kansallisten säännösten mukaisesti. Johdanto-osan neljännessä kappaleessa tarkoitetuissa arvioissa ei tullut ilmi riskitekijöitä, joita ei voida lieventää asianmukaisilla jäsenvaltioissa toteutetuilla riskienhallintatoimenpiteillä. Siksi ei tässä vaiheessa ole asianmukaista poistaa mainittuja tehoaineita sisältäviä kasvinsuojeluaineita ennen kuin vaaditut lisätiedot on toimitettu ja arvioitu. Tämän vuoksi olisi tehtävä päätös tällaisten aineiden mahdollista sisällyttämistä direktiivin liitteeseen I koskevan päätöksen lykkäämisestä.

(6) Pysyvän kasvinsuojelukomitean kanssa käytyjen yksityiskohtaisten keskustelujen seurauksena ja tämän komitean lausunnon mukaisesti komissio on määritellyt vaadittavat lisätiedot sen vahvistamiseksi, täyttävätkö selonteossa nro 4 mainitut aineet direktiivin 5 artiklan vaatimukset. Esittelijäjäsenvaltioiden olisi siksi annettava ilmoittajille yksityiskohtaiset tutkimustulokset ja tiedot, joista käy ilmi, että nämä vaatimukset on täytetty.

(7) Jotta jäsenvaltioilla ja komissiolla on mahdollisuus suunnitella työtään, ilmoittajan, joka haluaa, että esittelijäjäsenvaltio ja komissio jatkavat uudelleentarkasteluprosessia, on sitouduttava ehdottomasti toimittamaan vaadittavat lisätiedot. Jotta komissio saa päätökseen asetuksessa (ETY) N:o 3600/92 säädettyä ohjelmaa koskevan työnsä kohtuullisessa ajassa, olisi säädettävä määräajasta, jona näistä aineista ilmoittajien on täydennettävä asiakirjojansa. Tämän määräajan olisi oltava mahdollisimman lyhyt, ottaen huomioon tarvittaviin tutkimuksiin kuluva aika.

(8) Jos tämän päätöksen vaatimukset asiakirjojen toimittamisesta eivät täyty jonkin tietyn tehoaineen osalta, asianomaisilla osapuolilla ei ole estettä hakea tällaisen aineen sisällyttämistä direktiivin liitteeseen I jossain myöhemmässä vaiheessa, jos ne panevat täytäntöön direktiivin 6 artiklan 2 kohdassa säädetyt menettelyt.

(9) Tämä päätös ei estä komissiota mahdollisesti toteuttamasta myöhemmin toimia kyseisten tehoaineiden osalta neuvoston direktiivin 79/117/ETY(7), sellaisena kuin se on viimeksi muutettuna komission direktiivillä 91/188/ETY(8), mukaisesti,

ON TEHNYT TÄMÄN PÄÄTÖKSEN:

1 artikla

Päätöstä liitteessä tarkoitettujen tehoaineiden sisällyttämisestä direktiivin 91/414/ETY liitteeseen I lykätään siihen asti, kunnes jäljempänä olevassa 2 artiklassa tarkoitetut tiedot on vastaanotettu.

2 artikla

Esittelijäjäsenvaltioiden on annettava ilmoittajille tieto jokaisen tämän päätöksen liitteessä luetellun tehoaineen osalta, mitä niitä koskevia lisätutkimuksia ja -tietoja, jotka komission on yksilöinyt kuultuaan pysyvää kasvinsuojelukomiteaa, tarvitaan heidän asiakirjojensa täydentämiseksi siten, että direktiivin liitteessä II ja III olevat vaatimukset täyttyvät rajallisen määrän edustavia käyttötarkoituksia osalta.

Esittelijäjäsenvaltioiden on annettava kaikille ilmoittajille, joita asia koskee, tieto siitä, että jos ne haluavat esittelijän ja komissio jatkavan prosessin uudelleen tarkastelua aineen sisällyttämiseksi direktiivin liitteeseen I, niiden on ilmoitettava esittelijälle ja komissiolle kolmen kuukauden kuluessa tämän päätöksen julkaisemisesta sitoumuksestaan varmistaa se, että niiden asiakirjat täyttävät direktiivin liitteissä II ja III vahvistetut vaatimukset viimeistään tämän päätöksen liitteessä mainittuina määräpäivinä, ja niiden on toimitettava edellisessä alakohdassa tarkoitetut tutkimukset ja tiedot niin pian kuin mahdollista ja viimeistään liitteessä määriteltyihin päiviin mennessä.

3 artikla

Jos eräiden tehoaineiden osalta tarvittavia tietoja ei ole vastaanotettu 2 artiklassa tarkoitetun määräajan kuluessa, esittelijäjäsenvaltioiden on annettava siitä tieto komissiolle niin pian kuin mahdollista ja viimeistään kahden kuukauden kuluessa.

4 artikla

Tämä päätös on osoitettu kaikille jäsenvaltioille. Esittelijäjäsenvaltioiden on välittömästi annettava 1 artiklassa tarkoitetuille tehoaineiden ilmoittajille tieto tästä päätöksestä.

Tehty Brysselissä 14 päivänä helmikuuta 2001.

Komission puolesta

David Byrne

Komission jäsen

(1) EYVL L 230, 19.8.1991, s. 1.

(2) EYVL L 309, 9.12.2000, s. 14.

(3) EYVL L 366, 15.12.1992, s. 10.

(4) EYVL L 259, 13.10.2000, s. 27.

(5) EYVL L 107, 28.4.1994, s. 8.

(6) EYVL L 225, 22.9.1995, s. 1.

(7) EYVL L 33, 8.2.1979, s. 36.

(8) EYVL L 92, 13.4.1991, s. 42.

LIITE

>TAULUKON PAIKKA>